
				JUSTIZIA ADMINISTRAZIOA

				BARAKALDOKO LEHEN AUZIALDIKO 5 ZENBAKIKO EPAITEGIA

				4451

				EDIKTUA, adostasunik gabeko dibortzioari buruz bideratutako 287/14 prozeduraren ondoriozkoa.

				Barakaldoko Lehen Auzialdiko 5 zenbakiko Epaitegia (Familia).

				Judizioa: 287/14, adostasunik gabeko dibortzioa.

				Alderdi demandatzailea: J.E.R.E.

				Alderdi demandatua: Gesicleia Cassiano De Paula Silva.

				Auzigaia: adostasunik gabeko dibortzioa.

				 

				Aipatutako judizioan, ebazpena eman da. Hona hemen testua, hitzez hitz:

				527/14 EPAIA

				Epailea: Ana Isabel Viaña Ranilla.

				Lekua: Barakaldo (Bizkaia).

				Eguna: bi mila eta hamalauko irailaren hamazortzia.

				 

				Alderdi demandatzailea: J.E.R.E.

				Abokatua: Norberto Hornes Zubicaray.

				Prokuradorea: Jesus Fuente Lavin.

				 

				Alderdi demandatua: Gesicleia Cassiano De Paula Silva.

				Abokatua.

				Prokuradorea.

				 

				Judizioko gaia: adostasunik gabeko dibortzioa.

				EPAITZA

				Gesicleia Cassiano de Paula Silva andrearen aurka, J.E.R.E.k aurkeztutako demanda baieten dudanez gero; dibortzioa dela-eta parteen arteko ezkontza-lotura desegiteko agintzen dut; erabaki horri dagozkion legezko ondorio guztiekin.

				Ebazpen hau irmoa delarik, ezkontza inskribaturik dagoneko erregistro zibilari jakinarazi bekio ofizioz, orri bazterreko idatzohar egokia egin dadin; auzialdi honetan sortutako kostuen gaineko erabakirik ez da hartzen.

				Aurkaratzeko modua: Bizkaiko Probintzia Auzitegian aurkeztutako apelazio-errekurtsoaren bidez (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, apelatutako ebazpena eta zein erabaki aurkaratzen diren (PZLb, 458.2 artikulua).

				Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santander banketxean duen Gordailuan eta Zainpean jartzeko Kontuan. Kontuaren zenbakia hauxe da: ............ Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Errekurtsoa aurkeztean egiaztatu egin beharko da diru-kopuru hori zainpean utzi izana (BJLOko 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. paragrafoan aipatzen direnak, eta doako laguntza juridikorako eskubidea aitortua dutenak.

				Eta epai honen bidez erabaki, agindu eta sinatzen dut.

				Alderdi demandatuaren gaur egungo helbidea edo bizilekua ezezaguna denez gero, Prozedura Zibilaren 1/2000 Legearen 156.4 eta 164. artikuluetan xedatutakoarekin bat etorriz, ediktu hau EHAAn argitaratzea ebatzi du epaileak, epaia jakinarazteko eginbidea gauza dadin.

				Barakaldo (Bizkaia), 2014ko irailaren 22a.

				IDAZKARI JUDIZIALA.

